নগেন্দ্রবালা মুস্তোফী কবিতা মিলনসাগর Nagendrabala Mustofi Poetry Milansagar
কবি নগেন্দ্রবালা মুস্তোফী ( দেবী সরস্বতী ) –  উনিশ শতকের খ্যাতনামা নারী কবিদের
অন্যতমা। তিনি হুগলী জেলার অন্তর্গত পালাড়া নামক গ্রামে জন্মগ্রহণ করেছিলেন। তাঁকে “দেবী সরস্বতী”
উপাধি প্রদান করেছিলেন পণ্ডিত কৃষ্ণনাথ ন্যায় পঞ্চানন এবং পণ্ডিত অজিতনাথ ন্যাযরত্ন। কবির পিতা
ছিলেন জাস্টিস নৃত্যগোপাল সরকার।
নগেন্দ্রবালা বিবাহসূত্রে আবদ্ধ হন হুগলী জেলার সুখড়িয়ার জমিদার মিত্র মুস্তোফী পরিবারে, রেজিস্ট্রার
খগেন্দ্রগতি মিত্র মুস্তোফীর সঙ্গে। বিবাহের পর, কবি তাঁর স্বামীর সঙ্গে তাঁর কর্মস্থল বর্ধমানের জামালপুরে
গিয়ে বসবাস শুরু করেন। ১৯০৭ সালে, মাত্র ৩৩ বছর বয়সে, স্বামী ও দুই কন্যাকে রেখে, সেখানেই তিনি
পরলোক গমন করেন।
তাঁর রচনাসমূহের মধ্যে রয়েছে “মর্মগাথা”, “প্রেমগাথা”, “নারীধর্ম”, “অমিয়গাথা”, “ব্রজগাথা”, “বসন্তগাথা”,
“কুসুমগাথা”।
সুখড়িয়ার মিত্র মুস্তোফী পরিবারের পূর্বসূরীদের তৈরী পোড়া মাটির মন্দিরসমূহ ও পূজো আজও সমহিমায়
বিরাজমান।
কবির মাতামহ ছিলেন জমিদার মতিলাল ঘোষ মজুমদার।
কবি বাংলা,  এবং ওড়িয়া ভাষাতে সাহিত্য রচনা করেছেন। এ ছাড়া সংস্কৃত ও হিন্দী ভাষাতেও তিনি
পারদর্শী ছিলেন। ন্যাশনাল লাইব্রেরিতে এখনও কবির দুটি গ্রন্থ সংরক্ষিত রয়েছে।
আমরা কৃতজ্ঞ কবির ভাসুরপুত্রের পুত্র শ্রী শ্যামল মিত্র মুস্তোফীর কাছে, যিনি আমাদের কাছে কবির জীবন
সম্বন্ধে যাবতীয় তথ্য এবং কবির একটি ছবি পাঠিয়েছেন। তাঁর সঙ্গে যোগাযোগ -
ইমেল : dmi-india@hotmail.com
সুখড়িয়ার মিত্র মুস্তোফী পরিবারের ঐতিহ্য, দ্রষ্টব্য পোড়ামাটির মন্দির ইত্যাদি দেখতে এবং তাঁদের
ইতিহাসের সঙ্গে পরিচিত হতে তাঁদের ফেসবুক-এর পাতায় যেতে এখানে ক্লিক্ করুন . . .
MITRA MUSTOFI FAMILY HISTORY - FACEBOOK
১৯৩১ সালে (১৩৩৭ বঙ্গাব্দ) প্রকাশিত, বঙ্গের মহিলা কবি গ্রন্থে, যোগেন্দ্রনাথ গুপ্ত, কবি নগেন্দ্রবালা
মুস্তোফীর সম্বন্ধে লিখেছেন  . . .
. . . “ ইঁহার রচিত পুস্তগুলির নাম এখানে প্রদত্ত হইল। দানবনির্ব্বাণ, ঊষা-পরিণয়, মর্ম্মগাথা, চামেলী, গীতাবলী,  প্রেমগাথা, ব্রজবালা,
নারীধর্ম্ম, গার্হস্থ্যধর্ম্ম, অমিয়গাথা, শিশুমঙ্গল ও কুসুমগাথা। নগেন্দ্রবালা ১২৮৪ সালে ১৮৭৮ খ্রীষ্টাব্দে হুগলী জেলার অন্তর্গত পালাড়া
নামক গ্রামে জন্মগ্রহণ করিয়াছিলেন। দশ বত্সর বয়সে হুগলী জেলার সুখড়িয়া গ্রামের শ্রীযুত খগেন্দ্রনাথ মিত্র মুস্তোফীর
সহিত ইঁহার বিবাহ হইয়াছিল।... ”
আমরা মিলনসাগরে  কবি নগেন্দ্রবালা মুস্তোফীর কবিতা তুলে আগামী প্রজন্মের কাছে পৌঁছে দিতে পারলে
আমাদের এই প্রচেষ্টার সার্থকতা।
উত্স - কবির ভাসুরপুত্রের পুত্র শ্রী শ্যামল মিত্র মুস্তোফীর সঙ্গে ইমেলে পত্রালাপ।
.         তাঁর ইমেল - sales@dmi-india.com
.         যোগেন্দ্রনাথ গুপ্ত, বঙ্গের মহিলা কবি, ১৯৩১ সালে (১৩৩৭ বঙ্গাব্দ)।
কবি নগেন্দ্রবালা মুস্তোফীর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ২০০৫
পরিবর্ধিত সংস্করণ - ১৫.০২.২০১৫
...